b"\n_START_ARTICLE_\nHusein bin Abdulah\n_START_SECTION_\nZgodnje \xc5\xbeivljenje\n_START_PARAGRAPH_\nRodil se je 28. junija 1994 v Amanu takratnemu princu Abdulahu in princesi Raniji in je \xc4\x8dlan dru\xc5\xbeine Ha\xc5\xa1emitov. Princ naj bi bil 42. generacija potomcev preroka Mohameda Husein je dobil ime po dedku, takrat vladajo\xc4\x8demu kralju Huseinu. Njegova babica je angle\xc5\xa1ko rojena princesa Muna. Ni bilo pri\xc4\x8dakovano, da bo Huseinov o\xc4\x8de prevzel prestol, \xc4\x8deprav je bil najstarej\xc5\xa1i sin kralja Huseina._NEWLINE_Za Huseinovega o\xc4\x8deta ni bilo pri\xc4\x8dakovano, da bo nasledil prestol, \xc4\x8deprav je bil najstarej\xc5\xa1i sin kralja Huseina, saj je kralj leta 1965 imenoval svojega mlaj\xc5\xa1ega brata Hasana za prestolonaslednika. Tik pred svojo smrtjo 7. februarja 1999 je kralj razglasil Abdulaha za svojega novega prestolonaslednika. V skladu z o\xc4\x8detovimi \xc5\xbeeljami je kralj Abdulah II. ob svoji zasedbi prestol za prestolonaslednika imenoval svojega mlaj\xc5\xa1ega polbrata princa Hamzaha._NEWLINE_Husein ima tri mlaj\xc5\xa1e sorojence. Njegovi sestri sta princesa Iman in princesa Salma, medtem ko je njegov najmlaj\xc5\xa1i sorojenec brat princ Ha\xc5\xa1em.\n_START_SECTION_\nPrestolonaslednik\n_START_PARAGRAPH_\nDne 28. novembra 2004 je kralj Abdulah II. prestolonasledniku Hamzahu odvzel njegov statusa, ne glede na \xc5\xbeeljo svojega umirajo\xc4\x8dega o\xc4\x8deta. \xc4\x8ceprav je naziv prestolonaslednika pustil nezasedenega, ima ustava Jordanije agnati\xc4\x8dno primogenituro, kar pomeni, da je vladarjev najstarej\xc5\xa1i sin samodejno prvi v vrsti nasledstva na jordanski prestol, razen \xc4\x8de je odrejeno druga\xc4\x8de. Tako je takoj postal prestolonaslednik, ko je njegov polstric izgubil status, in analitiki so v veliki meri pri\xc4\x8dakovali od kralja, da Huseinu podeli uradni naziv. Naziv mu je bil podeljen 2. julija 2009 in za\xc4\x8del veljati takoj, ko je bil izdan kraljevi odlok, ki je poimenoval Huseina za prestolonaslednika.\n_START_SECTION_\nIzobra\xc5\xbeevanje in kraljeve dol\xc5\xbenosti\n_START_PARAGRAPH_\nLeta 2007 se je prestolonaslednik Husein vpisal na King's Academy v Madabi v Jordaniji, ki jo je ustanovil njegov o\xc4\x8de, in odprla ravno v \xc4\x8dasu, ko je jo Husein za\xc4\x8del obiskovati. Na akademiji je diplomiral leta 2012. Trenutno \xc5\xa1tudira na univerzi Georgetown v Washingtonu, v smeri politologija._NEWLINE_Za razliko od kraljeve vloge, je prestolonaslednikova vloga ve\xc4\x8dinoma obredna v skladu z ustavo in njegov naziv ni povezan z nobenim politi\xc4\x8dnim mestom. Husein je imel svojo prvo uradno obveznost junija 2010, ko je zastopal svojega o\xc4\x8deta na slovesnosti ob obletnici arabskega uporu in dneva oboro\xc5\xbeenih sil._NEWLINE_Prestolonaslednik ima \xc4\x8din nadporo\xc4\x8dnik v jordanski vojski. Svojega o\xc4\x8deta je spremljal na uradnih in voja\xc5\xa1kih misijah. Husein je ve\xc4\x8dkrat slu\xc5\xbeil kot regent tudi v kraljevi odsotnosti iz dr\xc5\xbeave po prisi 21. aprila 2012. Slovesnosti so se udele\xc5\xbeili \xc4\x8dlani kabineta in njegov stric princ Fejsal. Prestolonaslednik nato sestal s takrat predsednikom vlade Awnom Khasawnehom ob spremstvu svojega strica._NEWLINE_Prestolonaslednik sodeluje pri prizadevanjih za mlade in v okviru te pobude se je za\xc4\x8del ukvarjati z dejavnostjo \xe2\x80\x9cHaqeq\xe2\x80\x9d (dose\xc5\xbeek), ki je namenjena \xc5\xa1oloobveznim otrokom. Poleg tega se je princ Husein maja 2009 sre\xc4\x8dal s pape\xc5\xbeem Benediktom XVI. in maja 2014 s pape\xc5\xbeem Fran\xc4\x8di\xc5\xa1kom v njuni stanovanjski pala\xc4\x8di. Teko\xc4\x8d govori arab\xc5\xa1\xc4\x8dino, angle\xc5\xa1\xc4\x8dino in pogovorno franco\xc5\xa1\xc4\x8dino._NEWLINE_Dne 14. julija 2014 je princ Husein obiskal Medical Center Abdullah v Amanu, kjer je bilo nekaj ranjenih Palestincev, ki so pobegnili v Gazo, zaradi zdravljenja in humanitarne pomo\xc4\x8di._NEWLINE_Dne 23. aprila 2015 je takrat 20-letni princ Husein postal najmlaj\xc5\xa1a oseba, ki je kadarkoli predsedovala na seji Varnostnega sveta Zdru\xc5\xbeenih narodov. Med sre\xc4\x8danjem je princ nadziral razpravo o tem, kako prepre\xc4\x8diti mladim pridru\xc5\xbeevanje v ekstremisti\xc4\x8dne skupine.\n_START_SECTION_\nOsebni interesi\n_START_PARAGRAPH_\nMed razvedrili prestolonaslednika Huseina sta branje in \xc5\xa1port, predvsem pa nogomet. Podobo kot kralj Husein in kralj Abdulah II. se prestolonaslednik zelo zanima za motorna kolesa."